
בשנת 1943 כבר היה ברור כי ניצחונן של בעלות הברית על גרמניה הוא רק שאלה של זמן. אותה עת כבר ידעו בארץ על ממדי השואה שפקדה את יהדות אירופה, אולם ממשלת בריטניה דבקה במדיניות ה"ספר הלבן", וסגרה בפני יהודים את שערי הארץ. יתרה מזאת, ספינות מעפילים שהצליחו לצאת את אירופה הבוערת, לא זו בלבד שלא הורשו להיכנס לארץ-ישראל, אלא חלקן אף אולצו לחזור לאירופה, כאשר גורלם היה ברור לכול.

התנהגותה של ממשלת בריטניה הגבירה את התסיסה בקרב חוגי הנוער בארץ. מפקדת האצ"ל הגיעה למסקנה שיש להפסיק את שביתת-הנשק שהוכרזה על ידי הארגון עם פרוץ מלחמת-העולם ולפעול נגד ממשלת ה"ספר הלבן", מבלי להמתין לסיום המלחמה.

בצמרת הארגון הייתה תחושה, שכדי לחדש את המאבק בשלטון הבריטי יש להכניס שינויים מפליגים בהנהגה. וכך מספר אליהו לנקין XE "לנקין" , שהיה מפקד בכיר באצ"ל: 

"אמרנו שאנחנו צריכים למצוא אדם שיפקד עלינו ושלא היה לו כל קשר עם מה שהתרחש בזמן הפילוג ואחריו [הכוונה לפילוג של אברהם שטרן]. אלא שקשה היה למצוא אדם כזה בארץ."                    (ראיון עם אליהו לנקין XE "לנקין" )
באותם ימים הגיע ארצה מנחם בגין XE "בגין" , שהיה נציב בית"ר בפולין. עם פרוץ מלחמת-העולם נעצר בגין על ידי הסובייטים ונשלח למחנה מעצר בסיביר. כעבור שנה לערך שוחרר בגין מן המעצר בעקבות ההסכם הסובייטי-פולני, לפיו שחררו הסובייטים את כל האזרחים הפולנים. בגין התגייס לצבא הפולני שהוקם בברית-המועצות ("צבא אנדרס") ועמו הגיע ארצה. מיד עם בואו, התייצב בפני מפקדת האצ"ל בארץ. בגין סירב לערוק מן הצבא, ורק לאחר ששוחרר כדת וכדין, הוצע לו לקבל על עצמו את הפיקוד על הארגון. אליהו לנקין XE "לנקין" , שהיה בין הפונים אל בגין, זוכר כי תגובתו של בגין הייתה: "רבותיי, הייתי בית"רי וחייל בצבא הפולני, אולם אין לי כל ניסיון צבאי". "אמרנו לו" נזכר לנקין, "כי לוחמים יש לנו. אנו זקוקים למנהיג, שיהיה בעל אוטוריטה ויתווה את הדרך המדינית והרעיונית". 

בדצמבר 1943 נבחר בגין XE "בגין"  להיות מפקדו של הארגון הצבאי הלאומי בארץ-ישראל. הוא הקים מפקדה חדשה שכללה את אריה בן-אליעזר XE "בן-אליעזר" , אליהו לנקין XE "לנקין" , ושלמה לוי-לב עמי XE "לוי-לב עמי"  (לוי, היחידי שהשתתף גם במפקדה היוצאת). בישיבתה הראשונה, החליטה המפקדה שתי החלטות חשובות: האחת  -  שיש להתחיל ללא דיחוי במאבק מזוין נגד השלטון הבריטי בארץ ישראל, והשנייה - שעל הארגון להתנתק מן המפלגה הרוויזיוניסטית ולקבוע את דרכו בעצמו. 

ב1-  בפברואר 1944 הודבק על קירות הבתים ברחבי הארץ כרוז מיוחד, בו הכריז הארגון מרד בשלטון הבריטי בארץ. בכרוז נאמר, בין השאר (האצ"ל, אוסף מקורות ומסמכים, כרך ב', עמ'  172):

אל העם העברי בציון !

אנו עומדים בשלב הסופי של מלחמת עולם זו. כיום עושה כל עם ועם את חשבונו הלאומי. מה הם ניצחונותיו ומה הן אבדותיו? באיזו דרך עליו ללכת, כדי להשיג את מטרתו ולמלא את ייעודו? מי הם ידידיו ומי אויביו? מי הוא בעל ברית אמיתי ומי הוא הבוגד? ומי ההולכים לקראת הקרב המכריע? [...]

בני ישראל, נוער עברי!

אנו עומדים בשלב האחרון של המלחמה. אנו עומדים בפני ההכרעה ההיסטורית של גורלנו לדורות.

שביתת הנשק, אשר הוכרזה בראשית המלחמה, הופרה ע"י השלטון הבריטי. שליטי הארץ לא התחשבו לא בלויאליות, לא בוויתורים ולא בקורבנות; הם הגשימו ומגשימים את מגמתם: חיסול הציונות הממלכתית. [...]

נסיק את המסקנות ללא חת. אין עוד שביתת נשק בין העם והנוער העברי לבין האדמיניסטרציה הבריטית בארץ-ישראל, המסגירה את אחינו בידי היטלר. מלחמה לעם בשלטון הזה, מלחמה עד הסוף. [...]

וזו דרישתנו:

השלטון על ארץ-ישראל יימסר מיד בידי ממשלה עברית זמנית.

הממשלה העברית של ארץ-ישראל, הנציג החוקי היחיד של העם העברי, תיגש, מיד לאחר הקמתה, לביצוע עיקרים אלה:

א.
תקים צבא עברי לאומי.

ב.
משא ומתן עם כל הגורמים המוסמכים בדבר ארגון האווקואציה ההמונית של יהדות אירופה לארץ ישראל. [...]

עברים!

הקמת הממשלה העברית והגשמת תכניתה - זוהי הדרך היחידה להצלת עמנו, להצלת קיומנו וכבודנו. בדרך זו נלך, כי אחרת אין.

נלחם. כל יהודי במולדת ילחם. [...]

עברים!

הנוער הלוחם לא יירתע מפני קורבנות, דם וסבל. הוא לא ייכנע, לא ינוח, כל עוד לא יחדש את ימינו כקדם, כל עוד לא יבטיח לעמנו מולדת, חרות, כבוד, לחם, צדק ומשפט.

ואם עזור תעזרו לו, הרי תחזינה עיניכם בקרוב בימינו בשיבת ציון ותקומת ישראל.

כה ייתן וכה יוסיף לנו האלוהים!

הארגון הצבאי הלאומי בארץ-ישראל

עם פתיחת המערכה, הטיל הארגון על עצמו שתי מגבלות: הימנעות מטרור אישי כשיטת-מלחמה ודחיית תקיפתם של יעדים צבאיים עד לסיום מלחמת-העולם.

ההתחלה

המטרה הראשונה של לוחמי האצ"ל הייתה משרדי העלייה של שלטונות המנדט הבריטי. משרדים אלה סימלו, יותר מכל דבר אחר, את הגבלת העלייה ומניעת הצלתם של יהודי אירופה. משרד העלייה הקפיד לתת רשיונות עלייה אך ורק על-פי המכסה שנקבעה ב"ספר הלבן", לפיו מספר העולים לא יעלה על 1500 בחודש. ממספר זעום זה ניכו את מספר היהודים שעלו באופן בלתי-לגלי ונתפסו על-ידי השלטונות. לפי ה"ספר הלבן" הייתה אמורה העלייה להיפסק לחלוטין  ב31- במרס 1944.   

במוצאי שבת, 12 בפברואר 1944, התקיפו לוחמי האצ"ל את משרדי העלייה, בעת ובעונה אחת, בשלוש הערים הגדולות: ירושלים, תל-אביב וחיפה. הפעולה בוצעה בשלמותה ללא נפגעים. 

כעבור שבועיים יצאו שוב לוחמי האצ"ל, הפעם כדי לפוצץ את משרדי מס-ההכנסה, שוב בשלוש הערים הגדולות. חוק מס-ההכנסה הופעל בארץ בשנת 1941, וכמצופה, לא זכה לאהדה רבה, במיוחד לאור העובדה שעיקר הנטל נפל על האוכלוסייה היהודית. אחד השיקולים בבחירת מטרה זו היה, כי גם אלה שלא תמכו במלחמת האצ"ל בשלטון הבריטי, לא יגנו את הפגיעה בגביית מס-ההכנסה מן התושבים. גם פעולה זו בוצעה בשלמות וללא נפגעים.

לאחר טבילת האש הראשונה, הוחלט להעז ולפגוע במרכז העצבים של השלטון הבריטי - הבולשת והמשטרה. שוב תוכננה פעולה מתואמת בשלוש הערים הגדולות - ירושלים, תל-אביב וחיפה. בירושלים הייתה המשימה קשה יותר, מאחר והבולשת הבריטית שכנה במתחם מגרש הרוסים, בו שכנו גם מטה המשטרה ובתי-המשפט. למרות הקשיים הצליחו לוחמי האצ"ל, בפיקודו של רחמים כהן XE "רחמים כהן:(\"גד\")"  ("גד") לחדור למשרדי הבולשת ולהעביר את מטעני חומר הנפץ. אולם לפתע יצא מאחד החדרים סרג'נט סקוט XE "סקוט:(סרגנט)" , שהיה קצין תורן אותו לילה. הוא יצא לסיור שיגרתי והרגיש בתנועה חשודה על המרפסת. הוא נפגע מהאש שנפתחה עליו, אולם לפני שהתמוטט הצליח לפגוע באחד מלוחמי האצ"ל, אשר בנזימן XE "בנזימן:אשר (\"אבשלום\")" . למרות חילופי האש, הצליחו החבלנים להפעיל את המטענים ולסגת מן המקום. כעבור דקות מספר נשמעה התפוצצות חזקה והבניין קרס תחתיו. אשר בנזימן XE "בנזימן:אשר (\"אבשלום\")"  (שכינויו המחתרתי היה "אבשלום") הצליח לסגת למקום מבטחים, אולם כעבור זמן קצר מת מפצעיו והיה לקורבן הראשון של תקופת המרד. גם הקצין הבריטי סקוט מת מפצעיו.

ההתקפה על מרכז הבולשת ביפו בוצעה בפיקודו של עמיחי פאגלין XE "פאגלין:עמיחי (\"גידי\")"  ("גידי") וההתקפה על בניין הבולשת בחיפה בוצעה בפיקודו של יעקב הלל XE "הלל:יעקב" .

עם ריבוי המבצעים גדל הניסיון הקרבי של הלוחמים ואתו גברה התעוזה. ב17- במאי 1944 יצאו כ40- לוחמי הארגון להתקיף ולתפוס את תחנת השידור הממשלתית ברמאללה, כדי לשדר משם שידור-מחתרת. ההשתלטות על התחנה הייתה מושלמת וללא אבדות, אבל השידור עצמו לא נתקיים בגלל תקלה לא צפויה בהפעלת המשדרים. כנגד זה בוצע במילואו, כעבור חודשיים, פיצוץ הבולשת המחוזית בירושלים. בליל ה13- ביולי 1944 פרצה יחידה של האצ"ל אל תוך הבניין שברחוב ממילא, הפעילה את מטעני-הנפץ ונסוגה ללא נפגעים. ההתפוצצות גרמה להרס רב בבניין הבולשת המחוזית.

פיצוץ בנין הבולשת בירושלים

תוכנית "הקיר"

אחת הפעולות שפגעה ביוקרתו של השלטון ושמה אותו ללעג הייתה תכנית "הקיר", הקשורה לסדרי התפילה ליד הכותל המערבי. כבר בסוף שנות העשרים התלוננו הערבים כי התקיעה בשופר ליד הכותל המערבי פוגעת בקודשי האיסלאם. בשנת 1931 קבע "דבר המלך במועצתו" (הרשות המחוקקת של ממשלת המנדט), כי זכות הבעלות של המוסלמים על הר-הבית מקנה להם גם בעלות על אזור הכותל המערבי. בעקבות החלטה זו, נאסר על היהודים לתקוע בשופר ליד הכותל, למרות שהתקיעה היא חלק חשוב ובלתי נפרד מתפילות ראש השנה ויום הכיפורים.

איסור התקיעה ליד הכותל המערבי פגע קשות ברגשות היהודים והאצ"ל החליט לפעול. מאז האיסור, בכל מוצאי יום הכיפורים נהגו אנשי אצ"ל ובית"ר "להבריח" שופר לרחבת הכותל, שם כבר חיכה המתנדב התורן שתקע את "התקיעה הגדולה" בסיום יום הצום. הדבר לא היה פשוט, כי שוטרים בריטים רבים מילאו את הדרכים לכותל וערכו חיפושים מדוקדקים בכליהם של היהודים שבאו להתפלל. גורלו של "התוקע" היה ברוב המקרים מאסר ב"קישלה", בניין המשטרה בעיר העתיקה ששימש גם כבית מעצר עוד מימי התורכים (הבניין עומד על תילו עד עצם היום הזה ומשמש את משטרת ישראל). תקיעת השופר ברחבת הכותל במוצאי יום הכיפורים מילאה לא רק תפקיד דתי, אלא גם הגבירה את הגאווה הלאומית בכל רחבי הארץ. ביום הכיפורים תש"ג (ספטמבר 1942) ביקר מנחם בגין XE "בגין"  בכותל והיה עד למחזה המביש של התפרצות השוטרים הבריטיים אל תוך הרחבה בחיפוש אחר הבית"רי שתקע בשופר. 
בקיץ 1944 הועלתה שוב בעיית התקיעה בשופר ליד הכותל, אלא שהפעם הוחלט שלא להסתפק באדם אחד שיתקע במוצאי יום הכיפורים. מספר שבועות לפני הימים הנוראים החל הארגון בפרסום אזהרות לבריטים להדיר רגלם מן הכותל וכי שוטר שיימצא בקרבת הכותל ביום הכיפורים ייענש. האזהרות הלכו ותכפו ולקראת החגים הן הוצאו מדי יום ביומו. תשעה כרוזים פורסמו בסך-הכל ולהלן דוגמה של אחד מהם: 

הודעה

כל שוטר בריטי שיעז, בניגוד לחוקי האנושות התרבותית, להתפרץ ביום הכיפורים אל הכותל המערבי, להפריע למתפללים ולחלל את קדושת התפילה  -  ייחשב ויירשם על-ידי הנוער העברי כפושע פלילי. אורח או עובר אורח, בין מוסלמי ובין נוצרי, לא יופרע בבואו אל או בעוברו את רחבת הכותל. 

NOTICE
Any British Constable who will commit acts of violence near the Wailing Wall on the Day of Atonement and in defiance of the moral law of civilized people will disturb the worshippers assembled there and will desecrate the sanctity of prayer will be regarded and LISTED by the HEBREW Youth as a CRIMINAL  OFFENDER. Visitors or passers-by, whether Moslems or Christians, will not be disturbed in their.approaching or passing the Wailing Wall .

הארגון הצבאי הלאומי בארץ-ישראל
המתח הלך וגבר והכול היו דרוכים לקראת הבאות. נוצר הרושם שהארגון מתכוון לרכז כוחות גדולים ברחבת הכותל, אשר ימנעו מן הבריטים את הגישה בכוח הזרוע. אלא שכל זה היה הטעייה, ותכניות הארגון היו שונות לחלוטין. במוצאי יום כיפור הותקפו ברחבי הארץ ארבע תחנות משטרה, שהיו ידועות בשם מבצרי "טייגרט".  היו אלה מבנים גדולים מבטון מזוין, שהוקמו בשנות השלושים על פי תכניתו של המהנדס הבריטי סר צ'ארלס טייגרט. אזהרות הארגון בעניין הכותל המערבי היו בבחינת לוחמה פסיכולוגית ושימשו כפעולת הסחה למבצע הצבאי העיקרי. למרבה הפלא, כיבדו השלטונות את אזהרות הארגון, ואף שוטר בריטי לא נמצא ברחבת הכותל ביום הכיפורים. תקיעת השופר המסורתית שלאחר תפילת נעילה בוצעה באין מפריע, ולאחריה פרצו המתפללים בשירת "התקווה" אדירה. שום התנגשות לא אירעה באותו יום ברחבת הכותל או בדרך אליו והבלשים הבריטיים שהסתובבו ללא מדים, התאכזבו מהעדר כוחות מזוינים של הארגון. הם לא ידעו כי יחידות הקרב של האצ"ל פעלו אותה שעה נגד מבצרי המשטרה בחיפה (בפיקודו של רחמים כהן XE "רחמים כהן:(\"גד\")" ), בקלקיליה, (בפיקודו של נתן-ניקו גרמנט XE "גרמנט:נתן-ניקו" ), בגדרה (קטרה) (בפיקודם של יהושע וינשטיין XE "וינשטיין:יהושע"  ושרגא עליס XE "עליס:שרגא" ) ובבית דגן (בפיקודו של יעקב סיקא-אהרוני XE "סיקא-אהרוני:יעקב" ).

     

כרוז שפורסם על ידי האצ"ל לאחר "תכנית הקיר"
בגין, 36, 37, 42

בן-אליעזר, 37

בנזימן: אשר ("אבשלום"), 40

גרמנט: נתן-ניקו, 44

הלל: יעקב, 40

וינשטיין: יהושע, 44

לוי-לב עמי, 37

לנקין, 36, 37

סיקא-אהרוני: יעקב, 44

סקוט: (סרגנט), 40

עליס: שרגא, 44

פאגלין: עמיחי ("גידי"), 40

רחמים כהן: ("גד"), 39, 44

שלמה לב עמי (לוי)


נולד בשנת 1919 בהר-טוב ובגיל צעיר עברה המשפחה לפתח-תקוה.


ב1936- הצטרף ל"הגנה" וסיים קורס מפקדי פלוגה. בשל מדיניות ההבלגה, עבר לאצ"ל והשתתף בפעולות התגובה נגד הערבים.


ב1941- נתמנה מפקד מחוז פתח-תקוה ואחר-כך מפקד מחוז חיפה והצפון.


היה חבר המפקדה הראשונה שהקים מנחם בגין ושימש בתפקיד ראש המטה.


בראשית 1945 הוסגר לבריטים על-ידי ההגנה והוגלה לאפריקה, שם השתתף בבריחה הגדולה של 54 גולים ממחנה המעצר באריתריאה, אולם נתפס לאחר שלושה חודשים והוחזר למחנה.


שב ארצה עם אחרוני הגולים מקניה ב12- ביולי 1948.





למד פילוסופיה, היסטוריה כללית וחינוך באוניברסיטאות תל-אביב וירושלים.


ב1973- קיבל תואר דוקטור בתולדות עם ישראל, מהאוניברסיטה העברית בירושלים.


פירסם ספר "במאבק ובמרד" (הוצאת משרד הביטחון, 1976) וכן מאמרים רבים.

מנחם בגין


1992-1913


נולד בשנת 1913 בבריסק, פולין, אז בקיסרות הרוסית. כיהן כנציב בית"ר בפולין. בראשית מלחמת העולם השנייה נכלא במחנה-מעצר סובייטי בצפון סיביר. עם שחרורו התגייס לצבא הפולני, שהוקם בברית המועצות. ב1942- הגיע ארצה כחייל.


לאחר שחרורו מהצבא הפולני, בסוף 1943, מונה למפקד האצ"ל. ב1- בפברואר 1944 הכריז בגין, בשם מפקדת האצ"ל, על מרד בשלטון הבריטי בארץ-ישראל. עמד בראש המאבק עד להקמת מדינת ישראל. בשנות המחתרת השקיעו הבריטים מאמצים רבים בניסיונות לשים את ידם עליו. בין השאר הם הציעו פרס על ראשו בסך 5,000 ליש"ט - סכום-עתק באותם ימים.


לאחר פירוק האצ"ל וצירוף לוחמיו לצה"ל, הקים בגין את "תנועת החרות" ועמד בראשה. מאז 1965 עמד בראש גח"ל (גוש תנועת החרות - המפלגה הליברלית בישראל) ואחר בראש הליכוד.


ב1977- נבחר לראש הממשלה השישי של מדינת ישראל, וב26- במרס 1979 חתם על חוזה שלום עם מצרים, הגדולה במדינות ערב.


כיהן כראש ממשלה עד למועד התפטרותו ופרישתו מהחיים הפוליטיים בספטמבר 1983.

יעקב-סיקא אהרוני


נולד ב21- בפברואר 1921, בירושלים. 


הצטרף לבית"ר ולאצ"ל ב1938-, והשתתף בפעולות של שבירת ההבלגה. היה עם דוד רזיאל בשליחות הצבא הבריטי לעיראק, בה מצא רזיאל את מותו.


השתתף בפעולות נגד השלטון הבריטי בארץ: ההתקפה הראשונה על מרכז הבולשת בירושלים, ההתקפה על הבולשת המחוזית בירושלים, על משטרת בית-דגון במוצאי יום הכיפורים תש"ד, 27 בספטמבר 1944 (שימש מפקד הפעולה) ועוד.


נעצר בידי הבריטים מספר פעמים וישב בבתי-הסוהר בירושלים ובעכו.


הוגלה למחנה המעצר באפריקה והוחזר ארצה עם אחרוני הגולים מקניה ב12- ביולי 1948.














רחמים כהן ("גד")


נולד בירושלים בשנת 1921, ובגיל 12 הצטרף לבית"ר. 


בפרעות 1939-1936 היה פעיל בפעולות התגובה של האצ"ל נגד הערבים וכן בפעולות הראשונות נגד השלטון הבריטי.


בתחילת "המרד" נתמנה מפקד הח"ק (חיל הקרב) בירושלים ופיקד על ההתקפה הראשונה על מרכז הבולשת במגרש הרוסים. 


במוצאי יום הכיפורים תש"ה (27 בספטמבר 1944) נתמנה מפקד ההתקפה על תחנת המשטרה המזרחית בחיפה. במהלך ההתקפה עמד להטיל רימון, כשלפתע נקלע למקום אחד מאנשיו. כדי למנוע פגיעה בו, השהה את הרימון בידו ובהתפוצצות התרסקה היד. הוא המשיך לפקד על אנשיו עד לנסיגה. לאחר סיום המשימה הועבר לבית-החולים רוטשילד, שם נותח. כשהתעורר מן הניתוח מצא לידו שוטרים בריטים, שהגיעו למקום כתוצאה מהלשנה.


רחמים כהן הועבר לבית-החולים בעכו, ואחר הוגלה למחנה המעצר באפריקה.


שב ארצה עם אחרוני הגולים מקניה ב12- ביולי 1948.

